b'\n_START_ARTICLE_\nLjetnikovac\n_START_PARAGRAPH_\nLjetnikovac je luksuzno ure\xc4\x91en stambeni objekt za ljetni odmor i razonodu.\n_START_SECTION_\nOp\xc4\x87enito\n_START_PARAGRAPH_\nLjetnikovce su ve\xc4\x87inom gradile imu\xc4\x87nije obitelji i to van ve\xc4\x87ih gradova uz obale rijeka ili mora, na otocima, ali i u kopnenim podru\xc4\x8djima._NEWLINE_Najpoznatiji hrvatski ljetnikovci se nalaze na Jadranu, a najvi\xc5\xa1e ih je u Dubrovniku i njegovoj okolici. Nastajali su za vrijeme Dubrova\xc4\x8dke Republike.'